**MUNICIPIUL TÂRGU MUREŞ**

**ROMÂNIA – 540026 Târgu Mureş, Piaţa Victoriei nr. 3**

**Tel: 00-40-265-268.330♦Fax: 00-40-265-269.571**

**e-mail:** **secretar@tirgumures.ro** **www.tirgumures.ro**

**Nr. 9.782 din 13.02.2020**

***Data publicării pe site: 17.02.2020***

 ***ANUNȚ***

*În conformitate cu prevederile art. 7 Legii nr. 52/2003, privind transparenţa decizională în administraţia publică, republicată, se aduce la cunoştinţa publică următorul proiect de act normativ:*

***Proiect de hotărâre privind modificarea și completarea „Regulamentului de autorizare, organizare, atribuire în gestiune delegată și controlul executării serviciului de transport în regim de taxi pe raza municipiului Târgu Mureș”, aprobat prin H.C.L.M. nr. 349/2013 şi modificat şi completat prin H.C.L.M. nr. 392/2018.***

***Proiectul de hotărâre, mai sus amintit, cu documentaţia de bază poate fi consultat:***

      *pe pagina de internet a instituţiei Municipiului Târgu Mureş* [*www.tirgumures.ro/Administraţia*](http://www.tirgumures.ro/Administra%C5%A3ia) *locală/Consiliul Local/Transparenţă Decizională (acte normative)*

      *la sediul instituţiei, P-ţa Victoriei, nr.3 (panoul de afişaj)*

      *proiectul de act normativ se poate obține în copie, pe bază de cerere depusă la Serviciul Relaţii cu publicul*

***Propunerile, sugestiile, opiniile*** *cu valoare de recomandare privind proiectul de act normativ supus consultării publice se pot depune până la data de* ***27 februarie 2020*** *pe baza formularului de colectare de recomandări:*

*1.      la Registratura instituției din Târgu Mureş, P-ţa Victoriei, nr.3;*

*2.      ca mesaj în format electronic la adresa de e-mail infopublic@tirgumures.ro*

***Formularul de recomandări*** *poate fi descărcat de pe pagina de internet a instituției,* [*www.tirgumures.ro*](http://www.tirgumures.ro)*/Administraţia locală/Consiliu Local/ Transparenţă Decizională (acte normative)/Formular de recomandări sau poate fi ridicat de la sediul instituției: P-ţa Victoriei, nr.3, camera 13 – Serviciul Relaţii cu publicul.*

***Materialele transmise*** *vor purta mențiunea:*

*Propuneri privind dezbaterea publică referitoare la proiectul de act normativ:* ***„Proiect de hotărâre privind modificarea și completarea „Regulamentului de autorizare, organizare, atribuire în gestiune delegată și controlul executării serviciului de transport în regim de taxi pe raza municipiului Târgu Mureș”, aprobat prin H.C.L.M. nr. 349/2013 şi modificat şi completat prin H.C.L.M. nr. 392/2018.****.*

 *Propunerile trimise vor fi publicate pe pagina de internet a Municipiului Târgu Mureş* [*www.tirgumures.ro*](http://www.tirgumures.ro) */Administraţia locală/Consiliu local/ Transparenţă Decizională (acte normative)/Propuneri,sugestii,opinii cu valoare de recomandare*

 *Pentru cei interesați există și posibilitatea organizării unei întâlniri în care să se dezbată public proiectele de acte normative, în cazul în care acest lucru este cerut în scris de către o asociație legal constituită sau de către o asociație legal constituită sau de către o altă autoritate publică până la data de* ***27.02.2020.***

***Pentru informații suplimentare vă stăm la dispoziție la telefon 0265.269571.***

 **p. Secretar general al Municipiului Târgu Mureş,**

 **Director executiv D.J.C.A.A.P.L.**

 **Buculei Dianora-Monica**

 Întocmit,

**ROMÂNIA (nu produce efecte juridice)\***

**JUDEȚUL MUREȘ Inițiator,**

**CONSILIUL LOCAL MUNICIPAL TÂRGU MUREȘ Consilier local,**

**Nr. 9.723 din 13.02.2020 Biró Csaba Szilveszter,**

 **jrs. Kovács Lajos-Alpár**

**Referat de aprobare**

**privind modificarea și completarea „Regulamentului de autorizare, organizare, atribuirea în gestiune delegată și controlul executării serviciului de transport în regim de taxi pe raza municipiului Târgu Mureș”, aprobat prin H.C.L.M. nr. 349/2013 şi modificat şi completat prin H.C.L.M. nr. 392/2018**

Având în vedere faptul că parcul auto în domeniul taximetriei este foarte învechit, Consiliul Local va contribui cu acest proiect la modernizarea parcului auto destinat transportului public de persoane în regim de taxi din Târgu Mureș.

Piața autoturismelor electrice se dezvoltă rapid în întreaga lume. Avantajele sunt multiple, dar cel mai important și benefic ar fi că emisia de noxe a acestora în timpul deplasării este nulă, în cazul autoturismelor hibride fiind redusă, un aspect important, care poate contribui la un mediu sănătos și curat. Încurajarea folosirii autoturismelor cu propulsie electrică sau hibridă este o practică frecventă în țările unde protecția mediului este prioritară, existând exemple și în România, de exemplu, Cluj Napoca.

Printre alte avantaje mai putem enumera:

* se pot reîncărca chiar și de la o priză normală de 220V, realimentarea autoturismului este foarte facilă pentru utilizator;
* Uniunea Europeană a alocat fonduri nerambursabile pentru amenajarea stațiilor de încărcare publice;
* costurile de întreținere și alimentare sunt mai mici decât în cazul autoturismelor cu motoare pe benzină/diesel;
* creează o imagine a unui oraș modern și adaptabil la schimbările globale;
* îmbunătățește serviciile oferite turiștilor;
* arată interesul administrației publice locale față de sănătatea rezidenților;
* zgomotul produs în mers este mult mai redus decât în cazul mașinilor clasice.

 **Inițiator**

 **Biró Csaba Szilveszter,**

 **jrs. Kovács Lajos-Alpár**

**ROMÂNIA (nu produce efecte juridice)\***

**JUDEȚUL MUREȘ Inițiator,**

**CONSILIUL LOCAL MUNICIPAL TÂRGU MUREȘ Biró Csaba Szilveszter, jrs. Kovács Lajos-Alpár**

#### H O T Ă R Â R E A Nr.\_\_\_\_\_\_\_

####  din\_\_\_\_\_\_\_\_\_\_\_\_\_\_\_\_\_\_\_\_\_\_2020

**privind modificarea și completarea „Regulamentului de autorizare, organizare, atribuirea în gestiune delegată și controlul executării serviciului de transport în regim de taxi pe raza municipiului Târgu Mureș”, aprobat prin H.C.L.M. nr. 349/2013 şi modificat şi completat prin H.C.L.M. nr. 392/2018**

***Consiliul Local Municipal Târgu Mureș, întrunit în ședință ordinară de lucru,***

Văzând Referatul de aprobare nr. 9.723 din 13.02.2020 prezentată de domnii consilieri Biró Csaba Szilveszter și Kovács Lajos-Alpár, privind modificarea și completarea „Regulamentului de autorizare, organizare, atribuirea în gestiune delegată și controlul executării serviciului de transport în regim de taxi pe raza municipiului Târgu Mureș”, aprobat prin H.C.L.M. nr. 349/2013 şi modificat şi completat prin H.C.L.M. nr. 392/2018,

Având în vedere prevederile Legii nr. 38/2003 privind transportul în regim de taxi și în regim de închiriere cu modificările și completările ulterioare și prevederile Legii nr. 265/2007 pentru modificarea și completarea Legii nr. 38/2003 privind transportul în regim de taxi și în regim de închiriere cu modificările și completările ulterioare.

În temeiul art.129 alin.1, alin.2, și art.139, alin.1, din OUG nr. 57/ 05.07.2019 privind Codul administrativ,

**H O T Ă R Ă Ș T E :**

**Art. 1.** Se aprobă modificarea și completarea „Regulamentului de autorizare, organizare, atribuirea în gestiune delegată și controlul executării serviciului de transport în regim de taxi pe raza municipiului Târgu Mureș”, aprobat prin H.C.L.M. nr. 349/2013 şi modificat şi completat prin H.C.L.M. nr. 392/2018, după cum urmează:

*Capitolul V, Secțiunea A, Articolul 5 din Anexa I.5 (Contract de atribuire în gestiune delegată a serviciului de transport în regim de taxi) se completează astfel:*

*(4) Începând cu 1 ianuarie 2025, cel puțin 50% dintre autoturismele operate de concesionar trebuie să fie cu propulsie electrică sau hibridă.*

**Art. 2.**  Cu executarea prezentei hotărâri se încredințează Executivul Municipiului Târgu Mureș prin Direcția activități social-culturale, patrimoniale și comerciale.

**Art. 3.** În conformitate cu prevederile art. 252, alin.1, lit.c, art.255 din OUG nr. 57/05.07.2019 privind Codul administrativ, și art.3, alin 1 din legea nr. 554/2004, legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

 **Art. 4.** Prezenta hotărâre se comunică:

* D-lor consilieri locali Biró Csaba Szilveszter și Kovács Lajos-Alpár
* Direcției activități social-culturale, patrimoniale și comerciale

 **Viză de legalitate**

 **p. Secretarul general al Municipiului Târgu Mureş,**

 **Director executiv D.J.C.A.A.P.L.**

 **Buculei Dianora-Monica**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ